Гьеб заманалда Польшаялда Кавказалъул мугьажирзабазул г1умруялъулъ к1удияб роль х1алеб бук1ана "Прометей" абураб Азербайжаналъул, Гуржистаналъул, Шималияб Кавказалъул, Турки-станалъул ва Украиналъул мугьажирзабазул организациябаз г1уц1араб политикиябгун жамг1ияб х1аракаталъ. Гьелъул х1алт1улъ г1ахьаллъи гьабулаан Мух1амад–Саг1ид Шамилицаги. Амма гьесдаги гьевго г1адал Шималияб Каказалъул мугьажирлъиялъул машгьу-рал г1адамаздаги бич1ч1улеб бук1ана жидеда цереч1арал масъалаби г1умруялде рахъинаризе ккани, жидерго цо хасаб политикияб г1уц1и бук1ине кколеблъи.